Algeries offentlige fjernsynsselskap

Algeries offentlige fjernsynsselskap (arabisk: المؤسّسة العمومية للتلفزيون‎, fransk: Établissement public de télévision), forkortet EPTV, er Algeries offentlige kringkastingsselskap for fjernsyn. EPTV driver fem riksdekkende tv-kanaler samt en testkanal for tekniske tester. Kringkasteren er medlem av den Europeiske kringkastingsunion (EBU) og Araberstatenes kringkastingsunion (ASBU). Den er også en av eierne i Euronews. Selskapet ble stiftet i 1962 og har tv-monopol på bakkesendinger i Algerie.

Kanaler 
EPTV driver fem riksdekkende tv-kanaler i Algerie.

 Télévision Algérienne (Algerisk fjernsyn) – er den eldste tv-kanalen i Algerie, startet 24. desember 1956. På denne tiden var Algerie en fransk koloni. Kanalen sender underholdning samt algeriske serier og filmer. Kanalen var den eneste kanalen til EPTV frem til 1994.
 Canal Algérie (Kanal Algerie) – franskspråklig tv-kanal, startet i 1994. 
 Algérie 3 – forkortet A3, lansert 5. juli 2001. Arabisk-språklig kanal med den arabiske verden som nedslagsfelt. 
 Tamazight TV (Kanal 4) – startet 17. mars 2009 og sender på berbiske språk. Har også programmer på kabylsk og tuareg.
 Koran TV 5 – religiøs tv-kanal, startet i 2009.

Referanser

Eksterne lenker 
 

Den europeiske kringkastingsunion
Selskaper etablert i 1962
Kringkastingsselskaper
Algerisk kultur